Gullvågs nynorske tekst førte til motstand fra almenheten i Trondheim, slik at verket ikke ble oppført under festdagene i 1930. Verket ble derfor uroppført i Oslo på høsten i 1930. Der ble det til gjengjeld en stor suksess med 6 konserter i 1930 og 5 konserter i 1931. Ytterligere konserter ble gitt i løpet av 1930-årene. I 1947 ble verket oppført som opera i Det norske Teatret, med uendret musikk og tekst.